ఉధంపూర్: జమ్మూకశ్మీర్ యువత ముందు రెండు మార్గాలున్నాయని, ఒకటి టూరిజం కాగా రెండోది టెర్రరిజం అని, ఇందులో ఏది ఎంచుకోవాలో వారే నిర్ణయించుకోవాలని ప్రధాని నరేంద్ర మోదీ అన్నారు. జమ్మూకశ్మీర్లోని ఉధంపూర్లో చెనని-నష్రి సొరంగ మార్గాన్ని జాతికి అంకితం చేసిన అనంతరం ఆయన ప్రసంగించారు. తప్పుదోవ పట్టిన కొందరు యువకులు ఓ వైపు రాళ్ళు రువ్వుతుండగా మరోవైపు కశ్మీర్కు చెందిన కొందరు అదే రాళ్ళతో జాతి నిర్మాణానికి తొడ్పాడ్డారని మోదీ కొనియాడారు. రక్తపాత మార్గం ఎవరికీ, ఎప్పటికీ సహాయపడదని ఆయన స్పష్టం చేశారు.జమ్మూకశ్మీర్లో గత 40 ఏళ్ళలో  చాలా మంది అమాయకులు చనిపోయారని, దీని వల్ల ఎవరికైనా మేలు జరిగిందా అని ప్రధాని మోదీ ప్రశ్నించారు. రాష్ట్రంలో నెలకొన్న అనిశ్చితి అభివృద్ధికి హానికరంగా మారిందన్నారు. ప్రతి భారతీయుడు జమ్మూకశ్మీర్ అందాలు చూడాలని కోరుకుంటాడని, ఇక్కడి పరిస్థితులు అనుకూలంగా ఉంటే రాష్ట్ర అభివృద్ధికి ఎంతో మేలు జరిగేదని మోదీ అభిప్రాయపడ్డారు. ప్రధానంగా పర్యాటక రంగంపై దృష్టి పెట్టి ఉంటే ప్రపంచమంతా కశ్మీర్ వ్యాలీలో విహరించేదని ఆయన అభివర్ణించారు. చెనని-నష్రి సొరంగ మార్గం జమ్మూకశ్మీర్ అభివృద్ధికి మరింత దోహదం చేస్తుందని మోదీ ఆశాభావం వ్యక్తం చేశారు.
udhampur: jammookashmir yuvata mundu rendu maargaalunnaayani, okati toorism kaga rendodi terrarism ani, indulo edhi enchukovalo vaare nirnayinchukovalani pradhaani narendra modii annaru. jammookashmeerloni udhampurlo chenani-nashri soranga maargaanni jaatiki ankitam chesina anantaram aayana prasanginchaaru. tappudova pattina kondaru yuvakulu oo vaipu raallu ruvvutundagaa marovaipu kashmeerku chendina kondaru adhe raallatho jaati nirmaanaaniki todpaaddaarani modii koniyaadaaru. raktapaata maargam evariki, eppatiki sahaayapadadani aayana spashtam chesaru.jammookashmeerlo gatha 40 ellalo  chala mandi amaayakulu chanipoyarani, deeni valla evarikainaa melu jariginda ani pradhaani modii prasninchaaru. rashtramlo nelakonna anischiti abhivruddhiki haanikaramgaa maarindannaaru. prati bhaarateeyudu jammookashmir andaalu chuudaalani korukuntadani, ikkadi paristhitulu anukuulamgaa unte rashtra abhivruddhiki entho melu jarigedani modii abhipraayapaddaaru. pradhaanamgaa paryaataka rangampai drushti petti unte prapanchamantaa kashmir vyaaleelo viharinchedani aayana abhivarninchaaru. chenani-nashri soranga maargam jammookashmir abhivruddhiki marinta dohadam chestundani modii aasaabhaavam vyaktam chesaru.